
ΠΕΡΙΕΧΟΜΕΝΑ· 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Καθορισμός χώρων για ανέγερση Κέντρων Υγείας σε πε¬ 
ριοχές εντός των οικισμών Αργαλαστής και Ζαγοράς του 
Ν. Μαγνησίας και καθορισμός όρων και περιορισμών 

δόμησης αυτών. 

Τροποποίηση του ρυμοτομικού σχεδίου Αγρίνιου και επι¬ 
βολή προκηπίων. .. 

Τροποποίηση του ρυμοτομικού σχεδίου Λαυρίου (Ατ¬ 
τικής). 


1 

2 

3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός χώρων για ανέγερση Κέντρων Υγείας σε περιο¬ 
χές εντός των οικισμών Αργαλαστής και Ζαγοράς του 
Ν. Μαγνησίας και καθορισμός όρων και περιορισμών δό¬ 
μησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων κ.λπ.» 
της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικώτερα τα αρθρα του 1, 3, 9 και 
29. 

2. Τις διατάξεις των άρθρων 6 παρ. 2 του Ν. 947/1979 
«περί οικιστικών περιοχών» (Φ.Ε.Κ. 169/Α) σε συνδυασμό 
με την παρ. 4 του άρθρου 1 και του άρθρου 13 του Ν. 1337/ 
1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Φ.Ε.Κ. 33/Α). 

3. Τις διατάξεις του Β. Δ/τος της 8.12.1923 «περί καθο¬ 
ρισμού της κατά το άρθρο 3 του από 17.7.1923 Ν. Δ/τος 
«περί σχεδίων πόλεων κ.λπ. προθεσμίας» (Φ.Ε.Κ. 257/Α) 
σε συνδυασμό με τις διατάξεις του Ν. 1065/1980 «περί 
κυρώσεως Δημοτικού και Κοινοτικού Κώδικα» (Φ.Ε.Κ. 168/ 
Α) και ειδικότερα το άρθρο του 27 (παρ. 3). 


4. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» 
(Φ.Ε.Κ. 57/Α) και ειδικότερα τα άρθρα του 2, 3 και 7. 

5. Το από 11.6.1980 Π. Δ/γμα «περί χαρακτηρισμού ως 
παραδοσιακών των οικισμών της περιοχής Πηλίου και καθο¬ 
ρισμού ειδικών όρων και περιορισμών δομήσεως εις αυτούς 
και εις την περιοχήν των διοικητικών ορίων των Δήμων ή 
Κοινοτήτων εντός των οποίων ανήκουν ούτοι» (Φ.Ε.Κ. 374/Δ 


1980). 

6. α) Την υπ’ αριθ. 23101/1258/8.8.1978 απόφαση «περί 
εξαιρέσεως παραδοσιακών τινών οικισμών του Κράτους εκ 
της αρμοδιότητος του Νομάρχου ως προς την έγκρισιν, ε- 
πέκτασιν, τροποποιήσεως κ.λπ. των σχεδίων πόλεων και 
κωμών και τροποποίησης της παραγράφου 8 της υπ’ αριθ. Ε. 
35400/12.1.76 αποφάσεως «περί του τρόπου καθορισμού ορίων 
οικισμών προ του έτους 1923 στερουμένων σχεδίων ρυμοτο¬ 
μίας». (Φ.Ε.Κ. 7888/15.9.78), β) Την υπ’ αριθ. 25569/ 
1525/27.7.1978 απόφαση «περί εξαιρέσεως παραδοσιακών 
τινών οικισμών του Κράτους εκ της αρμοδιότητος του Νο¬ 
μάρχου ως προς την έγκρισιν, επέκτασιν, τροποποίησιν κ.λπ. 
των σχεδίων κωμών και πόλεων και τροποποιήσεις της παρα¬ 
γράφου 8 της υπ’ αριθ. Ε. 35400/12.1.76 αποφάσεως «περί 
του τρόπου καθορισμού ορίων οικισμών προ του έτους 1923 
στερουμένων σχεδίων ρυμοτομίας» (Φ.Ε.Κ. 533 Δ/13.10. 
1978). 

7. Τις διατάξεις του Ν. Δ 8/1973 «περί Γ.Ο.Κ.» όπως 
τροποποιήθηκε με το Ν. Δ. 205/1974 (Φ.Ε.Κ. 363/Α) και 
ειδικότερα τα άρθρα 38, 68, 70 και 72. 

8. Τα υπ’ αριθ. 45019/2626/1984 και 45020/2627/84 
έγγραφα της Διεύθυνσης Παραδοσιακών Οικισμών και 
Περιβάλλοντος, προς τις Κοινότητες Ζαγοράς και Αργαλασ¬ 
τής Πηλίου για τήρηση της νόμιμης διαδικασίας, από τα 
οποία προκύπτει ότι η προθεσμία πέρασε απρακτη. 

9. Την υπ’ αριθ. 163/1984 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

10. Την υπ’ αριθ. 821/1984 γνωμοδότηση του Συμβου¬ 
λίου της Επικράτειας, με πρόταση του Υπουργού Χωρο- 
ταΕίαε. Οικισμού και Περιβάλλοντος, αποφασίζουμε : 


' Άρθρο 1. 

Εγκρίνεται τοπικό ρυμοτομικό σχέδιο για τον καθορισμό 
χώρων για την ανέγερση Κέντρων Υγείας σε περιοχές που 
βρίσκονται εντός των οικισμών Αργαλαστής και Ζαγοράς . 
Πηλίου (Ν. Μαγνησίας) που υφίστανται προ του έτους 1923 : 
όπως οι χώροι αυτοί φαίνονται με στοιχεία ΑΒΓΔΕΚΖΗΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


και ΑΒΓΔΕΖΗΘΙΚΛΑ αντίστοιχα στα σχετικά δύο (2) 
πρωτότυπα διαγράμματα σε κλίμακα ·1 : 500 και 1 : 250 
αντίστοιχα, που θεωρήθηκαν από τον Προϊστάμενο της Διεύ¬ 
θυνσης Πολεοδομικών Εφαρμογών με την υπ’ αριθ. 17/1985 
πράξη του και που συνοπτικά τους αντίτυπα δημοσιεύονται 
με το παρόν διάταγμα. 

Άρθρο 2. 

Οι όροι και περιορισμοί δόμησης των παραπάνω Κέντρων 
Υγείας καθορίζονται ως εξής : 

1. Οικοδομικό σύστημα το των πτερύγων. 

2. Μέγιστο ποσοστό καλύψεως σαράντα τοις εκατό (40 %) 
της επιφάνειας κάθε χώρου. 

3. Μέγιστος επιτρεπόμενος αριθμός ορόφων των κτιρίων 
δύο (2) με μέγιστο ύψος αυτών επτά και μισό (7,50) μέτρα, 
το οποίο προσαυξάνεται κατά ένα και μισό (1,50) μέτρο σε 
περίπτωση κατασκευής στέγης. 


4. Συντελεστής δόμησης σαράντα εκατοστά (0,40). 

5. Το ανεγερθησόμενο κτίριο στην Αργαλαστή πρέπει να 
απέχει από τον άξονα του δρόμου τουλάχιστον είκοσι (20) 
μέτρα. 

Άρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 29 Ιανουαρίου 1985 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑ! 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟ! ΚΟΥΛΟΥΜΠΗΧ 


ΚΕΝΤΡΟ ϋΓΕΙΑ8 ΑΡΓΑΛ ΑΣ.ΤΗ 



ΟίΚίϊί/ΟΥ.4 ΠΕΡ,ΞλΛΛΟ.ΜΤΟΖ 



ΚΕΝΤΡΟ ϋΓΕΙΑδ ΖΑΓΟΡΑ5 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

( 2 ) 

Τροποποίηση του ρυμοτομικού σχεδίου Αγρίνιου και επιβολή 

προκηπίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ.» της 17 Ιουλίου 1923. όπως μεταγενέστερα τροποποιή¬ 
θηκαν και συμπληρώθηκαν και ειδικότερα τα άρθρα του 3, 9 
και 70. 

2. Τις διατάξεις του Ν. 947/1979 «περί οικιστικών περιο¬ 
χών» (Φ.Ε.Κ. 169/Α) και ειδικότερα το άρθρο του 62 (παρ. 
1 ). 

3. Τις διατάξεις του Ν. 1032/1980 «περί συστάσεως Υπουρ¬ 
γείου Χωροταξίας, Οικισμού και Περιβάλλοντος» (Φ.Ε.Κ. 
57/Α) και ειδικότερα τα άρθρα του 2, 3 και 7. 

4. Τις υπ* αριθ. 150/1978 και 116/1979 πράξεις του Δημο¬ 
τικού Συμβουλίου Αγρίνιου. 

5. Την υπ’ αριθ. 487/1982 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

6. Την υπ’ αριθ. 1439/1981 γνωμοδότηση του Συμβου¬ 
λίου Δημοσίων Έργων (Τμήμα Οικισμού). 

7. Ίην υπ’ αριθ. 758/1984 γνωμοδότηση του Συμβου¬ 
λίου της Επικράτειας, με πρόταση του Υπουργού Χωροτα¬ 
ξίας. Οικισμού και Περιβάλλοντος, αποφασίζουμε : 


Άρθρο 1. 

Εγκρίνεται η τροποποίηση του ρυμοτομικού σχεδίου Αγρί¬ 
νιου με τη δημιουργία οδού μεταξύ των υπ’ αριθ. 240, 281, 
341, 342 , 343, 359, 360, 361, 367, 368, 369, 370, 371, 
376, 380, 381, 382, 383, 386 και 394 οικοδομικών τετρα¬ 
γώνων, όπως φαίνεται στο σχετικό πρωτότυπο διάγραμμα 
σε κλίμακα 1 : 2000, που θεωρήθηκε από τον Προϊστάμενο 
της Διευθύνσεως Πολεοδομικών Εφαρμογών με την υπ’ αριθ. 
Γ. 81983/1984 πράξη του και που συνοπτικό του αντίτυπο 
δημοσιεύεται με το παρόν Διάταγμα. : 

Άρθρο 2. 

Στο πρόσωπο των οικοπέδων, οικοδομημένων ή μη, που 
βρίσκονται στα παραπάνω οικοδομικά τετράγωνα, εκτός του 
αριθ. 240 οικοδομικού τετραγώνου και έχουν πρόσωπο στην 
δημιουργουμένη οδό, επιβάλλεται προκήπιο πλάτους τεσ¬ 
σάρων (4) μέτρων, όπως φαίνεται στο ίδιο διάγραμμα. 

Άρθρο 3. 

II ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 23 Ιανουάριου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑλλΟΝΤΟΣ 

■ ΕΥΑΓΓΕΛΟ! ΚΟΥΑΟΥΜΠΗ! 

/ ; 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 




476 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


(3) 

Τροποποίηση του ρυμοτομικού σχεδίου Λαυρίου (Αττικής). 

Ο ΠΡΟΕΔΡΟΣ 

ΓΗ ν ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων κ.λπ.» 
της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και,ειδικότερα τα άρθρα του 3, 9 και 70. 

2. Τις διατάξεις του Β. Δ/τος της 8/12.9.1923 «περί 
καθορισμού της κατά το άρθρον 3 του από 17.7.1923 Ν. 
Δ/τος «περί σχεδίων πόλεων κ.λπ. προθεσμίας» (Φ.Ε.Κ. 
257/Α) σε συνδιασμό με τις διατάξεις του Ν. 1065/1980 
«περί κυρώσεως Δημοτικού και Κοινοτικού Κώδικα» (ΦΕΚ 
168/Α) και ειδικότερα του άρθρου 27 (παρ. 3). 

3. Τις διατάξεις του Ν.Δ. 8/1973 «περί Γ.Ο.Κ.» όπως 
τροποποιήθηκε με το Ν.Δ. 205/1974 (Φ.Ε.Κ. 363/Α) και 
ειδικότερα τα άρθρα 16 παρ. 3, 17, 21, 22, 34 και 35. 

4. Τις διατάξεις του Ν. 947/1979 «περί οικιστικών πε¬ 
ριοχών» (Φ.Ε.Κ. 169/Α) και ειδικότερα το άρθρο του 62 
(παρ. 1). 

5. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» 
(Φ.Ε.Κ. 57/Α) και ειδικότερα τα άρθρα του 2; 3 και 7. 

6. Το υπ’ αριθ. 40029/2314/22.12.82 έγγραφο της Διεύ" 
θυνσης Πολεοδομικών Μελετών Μείζονος Πρωτευούσης προ*” 
το Δήμο Λαυρίου για τήρηση της νόμιμης διαδικασίας από 
το ρποίο προκύπτει ότι η προθεσμία πέρασε άπρακτη. 

7. Τις υπ’ αριθ. 720/82 και την 25/84 γνωμοδοτήσεις του 
Κεντρικού Συμβουλίου Χωροταξίας, Οικισμού και Περι¬ 
βάλλοντος. 

8. Τις υπ’ αριθ. 675/1983 και 719/1984 γνωμοδοτήσεις 
του Συμβουλίου της Επικράτειας με πρόταση του Υπουργού 
Χωροταξίας, Οικισμού και Περιβάλλοντος, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Λαυ¬ 
ρίου (Αττικής), α) με τον αποχαρακτηρισμό του υπ’ αριθ. 
201 χώρου σχολείου που εγκρίθηκε με το από 23.7.1970 
Β. Δ/γμα «περί αναθεωρήσεως και επεκτάσεως του ρυμοτο¬ 
μικού σχεδίου Λαυρίου. (Αττικής) και καθορισμού των όρων 
και περιορισμών δομήσεως των οικοπέδων αυτού» (Φ.Ε.Κ. 
189/Δ) και την ενοποίησή του με το υπ’ αριθ. 202 οικοδομικό 
τετράγωνο με την κατάργηση της οδού που βρίσκεται μετα¬ 
ξύ τους, β) με τη μετατροπή Τμήματος των υπ’ αριθ. 211 
και 218 κοινοχρήστων χώρων, σε οικοδομικά τετράγωνα 
με αριθμό 211α και 218α, γ) τη δημιουργία πεζοδρόμων και 
κοινοχρήστων πρασίνων, όπως φαίνεται στο σχετικό πρωτό¬ 
τυπο διάγραμμα σε κλίμακα 1 : 500 που θεωρήθηκε από τον 
Προϊστάμενο της Διεύθυνσης Πολεοδομικών Εφαρμογών με 


την υπ’ αριθ. 77581/1984 πράξη του και που συνοπτικό του 
αντίτυπο δημοσιεύεται με το παρόν Διάταγμα. 

Άρθρο 2. 

Καταργείται το προβλεπόμενο από το εγκεκριμένο ρυμο¬ 
τομικό σχέδιο προκήπιο των οικοπέδων οικοδομημένων ή μη, 
που βρίσκονται στα υπ’ αριθ. 198 και 199 οικοδομικά τε¬ 
τράγωνα, όπως φαίνεται στο ίδιο διάγραμμα.' 

Άρθρο 3. 

Για τους οικοδομήσιμους χώρους που δημιουργούνται με 
το άρθρο 1 του παρόντος Δ/τος ισχύουν οι εξής όρον και περιο¬ 
ρισμοί δόμησης ως και του τομέα Γ και Β αντίστοιχα που 
καθορίστηκαν με το από 23.7.70 Β. Δ/γμα (Φ.Ε.Κ. 189/Δ) 
ήτοι : 

Α. Οικοδομικά τετράγωνα 201-202, 211α και 218α 

1. Οικοδομικό σύστημα : Πανταχόθεν ελεύθερο 

2. Μέγιστο ποσοστό κάλ.υψης σαράντα τοις εκατό (40 %) 
της επιφάνειας κάθε οικοδομικού τετραγώνου. 

3. Συντελεστής δόμησης 1, 2. 

4. Μέγιστος επιτρεπόμενος αριθμός ορόφων τέσσερις 
(4). 

Β. Για το τμήμα του οικοδομικού τετραγώνου (201-202) 
που φαίνεται στο ίδιο διάγραμμα με στοιχεία ΑΒΓΔΑ. 

1. Οικοδομικό σύστημα : Συνεχές 

2. Ελ.άχιστο πρόσωπο : Επτά (7) μέτρα 

Ελάχιστο βάθος : Δέκα (10) μέτρα 

Ελάχιστο εμβαδόν : Εκατό (100) τετρ. μέτρα. 

3. Μέγιστο ποσοστό κάλυψης εβδομήντα τοις εκατό 
(70 %) της επιφάνειας του. 

4. Συντελεστής δόμησης 1, 4. 

5. Μέγιστος επιτρεπόμενος αριθμός ορόφων των οικο¬ 
δομών δύο (2) με μέγιστο ύψος αυτών έντεκα (11) μέτρα 
στο οποίο συ μπε ρ ιλα μ β άν ετα ι και η πυλωτή, η κατασκευή 
της οποίας είναι υποχρεωτική. 

Άρθρο 4. 

Η ισχύς του παρόντος Διατάγματος αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Υπουργό Χωροταξίας; Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 11 Ιανουαρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ; 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ο υπουργοί χαροτΑϊΐλΐ, οικιχμου και περιιαλαοητοχ 
ΕΥΑΓΓΕΛΟ! ΚΟΥΛΟΥΜΠΗΧ 

